Oko 14 i 30 sati građani koji su prolazili prema trgovačkom centru Joker iznenadio je prizor muškarca u maskirnim hlačama koji je visio s prvog kata zgrade u kojoj se nalazi Prva policijska postaja.



Kako smo doznali, radi se o mladiću koji ima određenih psihičkih problema i bio je priveden na obavijesni razgovor u policiju vezano za istraživanje premlaćivanja jedne ženske osobe.



U jednom je trenutku izgubio živce i pojurio na balkon i popeo se preko ograde.

Nakon kraćeg vremena sam se vratio natrag, a policija je poslije utvrdila da je zaboravio popiti propisanu terapiju. Po njega je vrlo brzo došla hitna pomoć i odvela ga u bolnicu.



Nakon što je pregledan na hitnoj pomoći, mladić je pušten kući. Doznajemo i da splitska policija protiv njega zbog ovog incidenta neće poduzimati nikakve radnje.